जब एउटाले कमाउँछ र अर्कोले फल लिन्छ त्यसलाई उनले ‘अतिरिक्त मूल्य’ को सिद्धान्तमा व्याख्या गरे । प्राकृतिक चीजमा श्रम लागेपछि त्यो उत्पादन हुन्छ भन्ने सामान्य अर्थशास्त्रीले भन्दै आएका थिए । पुँजीपतिले मजदुरलाई श्रमको मूल्य दिन्छ भन्ने मान्यता पनि उनीहरूको थियो । तर, माक्र्सले त्यसको विस्तारित व्याख्या गरे । माक्र्सले श्रमको मूल्य मालिकले थोरै मात्र दिन्छ र सबै दिँदैन भन्ने निष्कर्ष निकाले ।
